
MINUTI
LAQGĦA TAL-KUNSILL LOKALI S-SWIEQI
ID-DISA’ LEĠISLATURA 2024 
SEDUTA NUMRU 38
Il-Kunsill Lokali tas-Swieqi iltaqa f’seduta nhar it-Tnejn 15 ta’ Ġunju 2026 fil-16.52
Preżenti:
Noel Muscat		   -            Sindku 
Rowena Scicluna             -            Kunsillier 
Maryanne Abela             -             Kunsillier 
Theresa Valentino          -             Kunsillier 
Anna Pisani                      -            Kunsillier 
Lucia Vassallo                    -          Kunsillier 

Uffiċjal Preżenti:		Clarissa Buhagiar – Segretarju Eżekuttiv

Skużati:
Viċi Sindku – Jordan Galea Pace 
Kunsillier – Miguel Balzan
Kunsillier – Edgar Rossignaud 

38.1 APPROVAZZJONI TAL-MINUTI 

38.1.1 Il-Minuti tas-Seduta Nru. 37 ġew approvati. Il-Kunsillier M.Abela pproponiet u l-
            Kunsillier T.Valentino ssekondat.

38.2 PUNTI LI JOĦORĠU MILL-MINUTI 

38.2.1 Il-Kunsillier R.Scicluna staqsiet jekk hux possibli li jerġa’ jsir kuntatt mas-sid ta’ sit ta’ 
            Triq il-Qantar sabiex issir bankina temporanja (faċċata ta’ D Salon) sabiex din iż-żona 
            tkun iktar sigura. 

38.2.2 Il-Kunsillier T.Valentino infurmat li ċ-ċerimonja tad-data ta’ Ġieħ is-Swieqi hija 
            id-9 t’Ottubru. Hija infurmat li hemm bżonn jibdew il-kopji ta’ ċirkulari li se tintbagħat 
            lil kull dar fis-Swieqi. Is-SE infurmat li se jkunu qed jibda’ dan il-proċess. 

38.2.3 Il-Viċi Sindku staqsa jekk hux possibli li fil-ġnien MCC tinżerta Jacaranda peress li din 
           toffri d-dell.  Is-Sindku nforma li jekk din l-ispeċi hija fuq il-lista uffiċċjali biss tkun tista’ 
            tinżera’. 

38.2.4 Il-Viċi Sindku staqsa jekk kienx hemm xi żvilluppi dwar l-istabilliment  li qed jopera’ fi 
            Triq is-Swieqi k/m Triq is-Sidra. Is-Sindku nforma li flimkien mal-Perit Valentino iltaqa’ 
             mas-sidien ta’ dan l-istabilliment fejn dawn infurmawli ssotomettew l-applikazzjoni lil 
            PA permezz tal-Perit tagħhom. 

38.2.5 Il-Viċi Sindku staqsa jekk hemm xi żvilluppi dwra meta se jsiru l-under ground bins jew 
           waste depot li kien imwiegħed li se jsir fi Triq is-Swieqi. Is-Sindku nfroma li sa llum dan 
          il-Kunsill mhux innotifikat jekk dan il-proġett hux vera se jkun attwat. 


38.3 RAPPORT MIS-SINDKU 

38.3.1 Is-Sindku ppreżenta r-rapport tiegħu li se jkun anness ma’ dawn il-Minuti bħala App. A.
38.3.2  Laqgħat Miżmuma:
· 14.05.2026 – Saret laqgħa pubblika mal-Community Police dwar il-miżuri ta' sigurtà ppjanati għall-ħinijiet ta' billejl u s-sigħat bikrin ta' filgħodu.
· 15.05.2026 – Saret laqgħa fuq il-post mal-ERA dwar il-Proġett ta' Madliena.
· 15.05.2026 – Attendejt il-vjaġġ ta' ġurnata fi Sqallija organizzat mill-Kunsilliera Lucia Vassallo.
· 18.05.2026 – Saret laqgħa mar-residenti ta' Triq il-Giżimin dwar l-inkonvenjenzi kkawżati minn short lets.

38.3 RAPPORT MIS-SINDKU- ikompli 
· 20.05.2026 – Saret laqgħa ma' James Harrison dwar diversi kwistjonijiet relatati ma' Triq l-Uqija.
· 21.05.2026 – Saret laqgħa mal-operaturi tas-Salumeria fi Triq is-Swieqi.
· 23.05.2026 – Saret laqgħa mar-residenti ta' Triq il-Palma dwar it-tisbiħ taż-żona. Attendew ukoll il-Kunsilliera Mary Anne Abela u Teresa Valentino.
· 28.05.2026 – Saret laqgħa dwar ix-xogħlijiet fit-Triq S. Cannataci.
· 29.05.2026 – Saret laqgħa dwar is-sun shades fil-Ġnien Mons Victor Grech. Attendew il-Perit Falzon, is-Segretarju Eżekuttiv u s-Sur Bianco minn MedProjects Ltd.
· 02.06.2026 – Saret laqgħa mal-Financial Administration Officer tad-Dipartiment tal-Kunsilli Lokali dwar in-Negative Working Capital. Attendew rappreżentanti mid-Dipartiment tal-Gvern Lokali u s-Segretarju Eżekuttiv.
· 02.06.2026 – Saret laqgħa dwar ix-xogħlijiet pendenti fil-Ġnien Maurice Caruana Curran. Attendew il-Perit Falzon, is-Sur Schifo u s-Segretarju Eżekuttiv.
· 09.06.2026 – Saret laqgħa dwar il-PETS Event. Il-Kunsillier R. Scicluna tista’ tipprovdi iktar dettalji. 
· 10.06.2026 – Saret laqgħa mar-Reġjun Lvant dwar it-tender tal-ġbir tal-iskart. Attendew is-Sur Ryan Zammit mir-Reġjun Lvant u s-Segretarju Eżekuttiv.
· 11.06.2026 – Kont mistieden fuq RTK biex niddiskuti s-suġġett tal-Quality Tourism.

· 13.06.2026 – Minn Pjazza għal Pjazza

Dan kien avveniment organizzat b'mod eċċellenti u ffinanzjat mid-Dipartiment tal-Gvern Lokali. It-tema kienet rikreazzjoni tal-atmosfera ta' Jessie's Bar.
Nixtieq nirringrazzja mill-qalb lill-Kunsilliera Mary Anne Abela għall-għażla tat-tema, il-ġbir tal-fondi meħtieġa u l-koordinazzjoni tal-proġett. Nirringrazzja wkoll lis-Sinjura Caroline Asha Caruana, lis-Segretarju Eżekuttiv, lill-impjegati tal-Kunsill, lit-tim ta' "Minn Pjazza għal Pjazza", kif ukoll lil James mir-Reġjun Lvant għall-impenn u l-koordinazzjoni tagħhom. Grazzi lil kull min ta sehmu sabiex dan l-avveniment ikun wieħed memorabbli.

· 14.06.2026 – Attendejt il-preżentazzjoni tal-Walking Football Tournament.
38.3.3 Materji Oħra:
Ħatra tal-Kabinett il-ġdid u s-Segretarji Parlamentari
Wara l-ħatra tal-Kabinett il-ġdid u s-Segretarji Parlamentari, minnufih tlabna laqgħat mal-Ministri rispettivi sabiex niddiskutu diversi prijoritajiet għall-lokalità:
· Ministeru Jonathan Attard – Infrastructure Malta u Transport Malta
· Ministru Alison Zerafa Civelli – Kunsilli Lokali u Xogħlijiet Pubbliċi
· Ministru Jo Etienne Abela – Turiżmu
· Ministru Clint Camilleri – Planning Authority
· Ministru Glen Bedingfield – Sigurtà

38.3 RAPPORT MIS-SINDKU- ikompli
Is-Sindku jemmen ukoll li għandu jintalab laqgħa mal-Prim Ministru sabiex nerġgħu niftħu d-diskussjonijiet dwar ix-xiri tal-art biswit il-Kunsill Lokali.
Sigurtà fil-blokka l-ġdida ta' Bilom u żviluppi kbar oħra
Minħabba d-daqs ta' din il-blokka ta' appartamenti, is-Sindku issuġerixxa li għandu jkun hemm servizz ta' sigurtà privat dedikat. Dwar dan diġà kkuntattja lill-Awtorità Maltija għat-Turiżmu u lill-Korp tal-Pulizija.
Permessi ta' Transport Malta għal xogħlijiet fil-lokalità
Is-Sinkdu qed jkompli jsegwi l-mod kif qed jinħarġu l-permessi relatati ma' xogħlijiet fit-toroq sabiex jitnaqqas kemm jista' jkun l-inkonvenjent għar-residenti.
Sponsorship għall-manutenzjoni tal-pjantaġġuni u ġonna pubbliċi
Is-Sindku rringrazja  lil Corner Food Store talli aċċettaw li jisponsorjaw it-tisqija ta' 11-il planter, kif ukoll lil Frank Salt li qed jiffinanzjaw l-ispejjeż tat-tisqija tal-ġonna pubbliċi tagħna. Qed inkomplu naħdmu biex insibu sponsors oħra għal planters addizzjonali.
Chair Lift
Il-chair lift li jwassal għas-Sala tal-Kunsill ġie installat b'suċċess. Nemmen li issa għandna nerġgħu nistiednu lill-għaqda Step Up for Parkinson's biex terġa' tagħmel użu mis-Sala tal-Kunsill.
Rondi ġodda tal-Pulizija
Daħlu fis-seħħ rondi tal-pulizija matul il-lejl u s-sigħat bikrin ta' filgħodu. Dawn qed jagħtu riżultati pożittivi ħafna. Nirringrazzjaw lill-Korp tal-Pulizija tal-kollaborazzjoni kontinwa tiegħu. Dan huwa pass importanti fid-direzzjoni t-tajba.
Outdoor Library
L-Outdoor Library ser tiġi installata fil-Ġnien Mons Victor Grech wara t-22 ta' Ġunju 2026.
Ktieb dwar l-ismijiet tat-toroq
Il-ktieb dwar l-oriġini tal-ismijiet tat-toroq fil-lokalità ġie stampat u issa huwa disponibbli għad-distribuzzjoni.
Il-Kunsill jixtieq jirringrazzja b'mod speċjali lill-awtur Chev. Tony C. Cutajar għar-riċerka u l-ħidma volontarja tiegħu. Nirringrazzja wkoll lill-eks Kunsillier Paul Fenech għall-koordinazzjoni tiegħu u għall-illustrazzjonijiet fil-ktieb, kif ukoll lill-Kunsilliera Rowena Scicluna għall-għajnuna fil-proofreading, l-istampar u l-koordinazzjoni tal-pubblikazzjoni.

38.3 RAPPORT MIS-SINDKU- ikompli
Talba biex jiġu ristretti vetturi tqal f'parti minn Triq tal-Franċiż
Ir-residenti tal-parti ċentrali ta' Triq tal-Franċiż, bejn Triq V. Menville u Triq Mizura, talbu lill-Kunsill sabiex vetturi tqal ma jibqgħux jgħaddu minn din il-parti tat-triq, minħabba li hija dejqa ħafna u mingħajr bankina. Din it-talba ġiet diskussa u kien hemm qbil minn dawk preżenti sabiex tiġi diskussa  mal-ġirien qabel. 
Blue Heart Campaign
Il-Blue Heart Campaign hija inizjattiva internazzjonali li tqajjem kuxjenza dwar it-traffikar tal-persuni. It-tema ta' din is-sena hija "Trapped Behind the Scam". Nipproponi li l-Kunsill jingħaqad ma' din il-kampanja billi jdawwal il-bini tal-Kunsill bil-kulur blu. Kien hemm qbil unanimu minn dawk preżenti.
Triq il-Kajjarum
Minħabba l-iżvilupp ta' 79 villa ġdida fis-sit tal-opportunity site f'Madliena u ż-żieda mistennija fit-traffiku, ir-residenti talbu sabiex Triq il-Kajjarum tiġi żviluppata kif suppost u ssir one-way minn Triq Madliena sal-iżvilupp il-ġdid. Kien hemm qbil minn dawk preżenti u għalhekk għandna ninfurmaw lil Infrastructure Malta.
Hoarding fi Triq tal-Ibraġ
Wara konsultazzjoni mal-Perit Valentino, ġejna infurmat li x-xogħlijiet li saru huma skont il-permessi. Madankollu, tlabna lil Transport Malta biex tikkunsidra miżuri li jistgħu jtejbu s-sigurtà u l-immaniġjar tat-traffiku fiż-żona, fosthom traffic lights temporanji, dawl fluworexxenti u sinjali tat-traffiku.
Trakkijiet kbar tal-kunsinni fis-Swieqi
Din il-kwistjoni qed tkompli tiġi segwita sabiex jinstab bilanċ bejn il-ħtiġijiet kummerċjali u l-kwalità tal-ħajja tar-residenti. Wara diskuzzjoni, ġie deċiż li nistaqsu TM jekk hux possibli li jintużaw vetturi kummerċjali żgħar għad-deliveries. 
Loading/Unloading fi Triq il-Qasam
Qed jiġu evalwati arranġamenti aħjar għaż-żona bejn Meat & More u Deguara sabiex jitnaqqas l-impatt fuq it-traffiku. Kien hemm qbil unanimu li napplikaw għal un/loading bay f’ din iż-żona.
Problema tad-drenaġġ fi Triq il-Qasam / Pelikan / Triq is-Swieqi
Il-Kunsill qed ikompli jsegwi din il-problema mal-awtoritajiet kompetenti.

38.3 RAPPORT MIS-SINDKU- ikompli
Ħsarat fil-Victoria Lines
Ġejna infurmati b'ħsarat fil-Victoria Lines. Dawn ġew irrappurtati mill-Kunsill fuq raspport tal-Kunsillier R.Scicluna lil Heritage Malta fil-5 ta' Ġunju 2026 u qed nistennew l-intervent meħtieġ.
Trab eċċessiv fi Triq tal-Ibraġ
L-ammont ta' trab li nġabar taħt il-ħitan tas-sejjieħ fi Triq tal-Ibraġ huwa inkwetanti u qed jaffettwa serjament il-kwalità tal-arja fiż-żona. Fil-passat konna rrapportajna din il-kwistjoni lill-Ministeru għall-Ambjent, lill-ERA u anke lill-Ombudsman, li kien irrefera l-każ lura lill-ERA. Is-Sindku jemmen li huwa d-dmir tagħna li nerġgħu nimbuttaw din il-kwistjoni sabiex tinstab soluzzjoni permanenti.
38.3.4 Xogħlijiet Għaddejjin – Ġunju 2026
Xogħlijiet ta' Tisbiħ
Planters - Triq is-Swieqi
Ix-xogħlijiet fuq il-planters fi Triq is-Swieqi bdew u sal-lum tlestew tliet (3) planters, filwaqt li fadal erbatax (14). F'żewġ planters diġà tħawlu s-siġar, filwaqt li fil-planter l-ieħor ser jitħawlu arbuxelli.Is-Sindku rringrazzja lil Project Green talli qed jagħtu b'donazzjoni kemm is-siġar kif ukoll l-arbuxelli li ser isebbħu din iż-żona.
Kantuniera Triq S. Cannataci / Triq il-Qantar
Bdew ix-xogħlijiet sabiex jinbnew żewġ planters fil-kantunieri ta' Triq S. Cannataci u Triq il-Qantar. Barra minn hekk, ser jitħawlu siġar taħt il-bankina fi Triq S. Cannataci. Dawn se jkunu qed isiru minn naħa ta’ IM. 
Triq il-Għajn / Triq il-Ktajjen
Qed jinbnew żewġ planters żgħar ħdejn l-uffiċċju tal-Lotto u x-xogħlijiet għadhom għaddejjin. . Dawn se jkunu qed isiru minn naħa ta’ IM.
Kantuniera Triq il-Qasam / Triq il-Wiżna
Id-disinn ta' dan il-planter ġie approvat minn Transport Malta u ġiet sottomessa applikazzjoni għall-finanzjament taħt il-Development Planning Fund.
Triq tal-Ibraġ
Rigward il-proġett ta' tisbiħ fi Triq l-Ibraġġ, ser ikollna nirtiraw it-tender oriġinali sabiex jinħareġ tender ġdid ibbażat fuq xogħlijiet riveduti.

38.3 RAPPORT MIS-SINDKU- ikompli
Vjal Kulħadd
Dan il-proġett jeħtieġ li jerġa' jiġi segwit sabiex inkunu nafu f'liema stadju jinsab.
Green Wall
Qed nesploraw il-possibbiltà li ninstallaw Green Wall mat-taraġ li jwassal għas-Sala tal-Kunsill sabiex intejbu aktar id-dehra taż-żona.
Ġonna:
Ġnien Mario Tabone
Ix-xogħlijiet f'dan il-ġnien bdew u qed javvanzaw minn naħa ta’ Prpject Green. 
Ġnien Maurice Caruana Curran
Nittamaw li x-xogħlijiet jerġgħu jibdew fil-ġimgħat li ġejjin sabiex il-proġett jitlesta kemm jista' jkun malajr. Bħalissa qed nistennew minn naħa tal-ERA sabiex japprovaw il-qlugħ tal-aħħar sigar li hemm fi Triq il-Ħemel. 
Tisbiħ taż-Żona Taħt il-Forti Madliena - Kantuniera Triq Madliena / Madliena Hill
Issa wasal iż-żmien li jiġu finalizzati d-disinni u l-pjanti għal dan il-proġett. Il-finanzjament meħtieġ diġà nkiseb u għalhekk irridu nimxu 'l quddiem skont il-fondi disponibbli filwaqt li nirrispettaw il-perjodi ta' implimentazzjoni stabbiliti.
Installazzjoni ta' Shades fiż-Żoni tal-Logħob
Ġnien Mons Victor Grech
Il-finanzjament kollu meħtieġ għal dan il-proġett ġie approvat. Ix-xogħlijiet jinsabu għaddejjin u bħalissa qed jiġu finalizzati l-aħħar dettalji mal-fornitur.
Ġnien Esprit Barthet u Ġnien F.X. Ebejer
Anke għal dawn iż-żewġ ġonna nkiseb il-finanzjament kollu meħtieġ sabiex jiġu installati shades fiż-żoni tal-logħob. It-tender għax-xogħlijiet ser jinħareġ fil-ġimgħat li ġejjin.

Xogħlijiet fit-Toroq
Triq il-Għajn
Ix-xogħlijiet f'Triq il-Għajn għadhom għaddejjin. Ix-xogħlijiet fuq is-sistema tad-drenaġġ tlestew u beda r-rikostruzzjoni tal-bankini. Il-kuntrattur ġie mitlub iwettaq trenching tul Triq il-Għajn, Triq il-Gwielaq u Triq it-Tiben sabiex jitqiegħdu cables ġodda tal-elettriku.
Peress li Triq it-Tiben ġiet asfaltata biss ftit snin ilu, għandna ninsistu ma' Enemalta sabiex, wara li jitlestew dawn ix-xogħlijiet, il-wiċċ kollu tat-triq jerġa' jiġi asfaltat. Is-SE infurmat li se tkun qed tinforma lil IM. Nifhmu li r-residenti qed iġarrbu inkonvenjent, kemm minħabba x-xogħlijiet kif ukoll minħabba l-ammont ta' trab. Għalhekk nixtieq nirringrazzjahom tal-paċenzja, il-kooperazzjoni u l-fehim tagħhom. Il-Kunsill qiegħed kontinwament jitlob lill-kuntrattur sabiex inaqqas kemm jista' jkun l-inkonvenjent.
Triq id-Dris
Skont il-programm tax-xogħlijiet, Triq id-Dris ser tkun it-triq li jmiss li tingħata t-tarmak minn naħa ta’ IM.
Toroq li għandhom bżonn rikostruzzjoni
Jeħtieġ li nkomplu nimbuttaw sabiex jibdew ix-xogħlijiet ta' rikostruzzjoni fit-toroq li jinsabu f'kundizzjoni ħażina ħafna, fosthom:
· Triq F. Vidal
· Triq il-Ħorża
· Triq il-Faxxina
· Parti minn Triq il-Barmil
· Triq il-Goġi
· Triq l-Imgħażel
· Triq V. Menville
· Triq C. Tridenti
· Triq in-Nofs
· Triq G. Lebrun
Toroq li jeħtieġu patch works urġenti
Hemm bżonn ta' tiswijiet urġenti f'partijiet minn:
· Triq il-Qasam
· Triq tal-Ibraġ

38.3 RAPPORT MIS-SINDKU- ikompli
Dead End Roads
Huwa importanti ħafna li t-toroq mingħajr ħruġ isiru kompletament aċċessibbli, peress li dan jgħin biex jitjieb il-fluss tat-traffiku fil-lokalità.
B'mod partikolari:
· Triq l-Istasija
· Triq ir-Ratal
Aċċessibbiltà u Sigurtà fi Triq Josef Kalleja
Nemmen li rridu nsaħħu l-isforzi tagħna sabiex intejbu kemm l-aċċessibbiltà kif ukoll is-sigurtà fi Triq Josef Kalleja. Għadda żmien twil wisq u s'issa għadna ma rajniex progress sostanzjali.
Tiswijiet fi Triq l-Uqija
Il-kundizzjoni ta' din it-triq marret lura u jeħtieġ li din il-kwistjoni tiġi indirizzata b'urġenza. L-użu kontinwu ta' makkinarju tqil fiż-żona kompla aggrava l-ħsarat eżistenti.
Restawr tal-Ħajt Militari fi Triq il-Pont
Ix-xogħlijiet ta' restawr tal-Ħajt Militari fi Triq il-Pont, qrib il-pont li jwassal lejn Għargħur, qed jimxu b'pass tajjeb. Dawn ix-xogħlijiet qed jitwettqu mid-Dipartiment għar-Restawr u jinkludu l-bini mill-ġdid tal-ħajt  mill-qiegħ tal-wied permezz ta' ġebel speċjali li kellu jiġi manifatturat apposta għal dan il-proġett. Matul l-aħħar ġimgħat ix-xogħlijiet kellhom jieqfu temporanjament għal madwar ġimagħtejn sabiex il-ħaddiema setgħu jattendu xogħlijiet oħra ta' natura urġenti, iżda issa reġgħu tkomplew.

37.4 RAPPORTI MILL-KUNSILLIERA 

Mill-Kunsillier A.Pisani 

38.4.1  Il-Kunsillier infurmat li hemm bżonn jitnaddaf railing  li jagħti għas-sala tal-Kunsill. Is-
             SE infurmat li se tiċċekjaw dwar dan.

38.4.2 Hija infurmat li manhole  ta’ drenaġġ fi Triq il-Keffa faċċata ta’ D Salon għadha fl-istess 
            stat u din qed tkun perikoluża ħafna. Is-SE infurmat li sar kuntatt kemm mas-sid ta’ dar 
            kif ukoll mal-iżvillupatur li qed jaħdem faċċatta forsi jirrangaha hu.


Mill-Kunsillier T.Valentino 

38.4.3 Il-Kunsillier infurmat li fi Triq il-Madliena fil-viċinanza ta’ Triq Wied id-Dis, tfaċċat ħofra 
             fit-triq li tidher li qiegħda dejjem tikber u tista’ tkun perikoluża. Is-SE infurmat li minn 
            naħa tal-Kunsill din tgħattiet b’injama u se jkun qed jmur jispezzjona l-Perit tal-Kunsill. 


38.5 APPROVAZZJONI TAL-PAGAMENTI U XIRI IEĦOR 

L-iskeda tal-pagamenti nru. 25 ġiet ippreżentata lill-Kunsill. Din l-iskeda intbagħtet minn qabel lil kull Kunsillier permezz ta’ imejl. Il-Kunsillier R. Scicluna ppropniet u l-Viċi Sindku ssekonda.




Din is-seduta spiccat fit-20.15 u bi qbil unanimu minn dawk preżenti, is-Seduta li jmiss ,li se sservi bħala kontinwazzjoni, hija skedata għal nhar it-Tnejn 6 ta’Lulju 2026.











Noel Muscat                                                                                          Clarissa Buhagiar
Sindku                                                                                                     Segretarju Eżekuttiv

